
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱՔԻՆ ՀԵՏԱԽՈՒԶՈՒԹՅԱՆ ԾԱՌԱՅՈՒԹՅԱՆ 2026 ԹՎԱԿԱՆԻ ԲՅՈՒՋԵՏԱՅԻՆ ՏԱՐՎԱ ՀԱՄԱՐ ՍԱՀՄԱՆՎԱԾ ՎԵՐԱԲԱՇԽՄԱՆ ՍԱՀՄԱՆԱՉԱՓԸ ԲԱՐՁՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

1․ Անհրաժեշտությունը
Հույժ գաղտնի։ 
2. Ընթացիկ իրավիճակը և խնդիրները
Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման 1-ին կետի 4-րդ ենթակետով սահմանված է, որ գլխավոր կարգադրիչները կարող են իրականացնել վերաբաշխումներ՝ չգերազանցելով իրենց կողմից իրականացվող հատկացումների ընդհանուր գումարի 2.0 տոկոսը։
Միևնույն ժամանակ, Հայաստանի Հանրապետության կառավարության 2025 թվականի դեկտեմբերի 4-ի N 1761-Ն որոշմամբ հաստատված կարգի 40-րդ և 41-րդ կետերով նախատեսվում է, որ Կառավարությունը կարող է տվյալ բյուջետային տարվա առանձնահատկություններից ելնելով սահմանել և փոփոխել վերաբաշխման սահմանաչափերը։
[bookmark: _Hlk240272397]ՀՀ 2026 թվականի պետական բյուջեով Ծառայության կողմից իրականացվող ծրագրի մասով հաստատված 2,953.8 մլն դրամ ընդհանուր գումարի 2.0 տոկոսը կազմում է 59․1 մլն ՀՀ դրամ:
	Մինչդեռ, Ծառայության կողմից իրականացված հաշվարկների և գնահատումների արդյունքում օբյեկտիվ անհրաժեշտություն է առաջացել իրականացնել ընդհանուր 804․4 մլն ՀՀ դրամի վերաբաշխում: Հարկ է նկատել, որ նշված վերաբաշխումը 25.2%-ային կետով է գերազանցում 2026 թվականի պետական բյուջեով Ծառայության ընդհանուր վերաբաշխման սահմանաչափը՝ կազմելով 27.2%:
Հարկ է նշել նաև, որ Նախագծով առաջարկվող փոփոխության արդյունքում ՀՀ արտաքին հետախուզության ծառայության գծով նախատեսվածի համեմատ լրացուցիչ վերաբաշխման ծավալը կարող  է կազմել շուրջ 745․3 մլն դրամ (2,953.8 մլն դրամ ընդհանուր հատկացումների նկատմամբ 25․2% աճի պարագայում), ինչը կազմում է ընդհանուր թույլատրելի 1% ֆիսկալ տարածքի ընդամենը 2․1%-ը։  
3․ Կարգավորման նպատակը և բնույթը
Նախագծով առաջարկվում է Հայաստանի Հանրապետության արտաքին հետախուզության ծառայության համար 2026 թվականի պետական բյուջեի կատարման ընթացքում վերաբաշխումների առավելագույն սահմանաչափը սահմանել ՀՀ պետական բյուջեի 1237 ծրագրի գծով հաստատված հատկացումների գումարի մինչև 27․2%, ինչի արդյունքում առավել արդյունավետ կիրականացվեն Ծառայության առջև դրված խնդիրները՝ պահպանելով բյուջետային ծրագրի նպատակային ուղղվածությունը:
4․ Նախագծի մշակման գործընթացում ներգրավված ինստիտուտները և անձինք
Նախագիծը մշակվել է Հայաստանի Հանրապետության արտաքին հետախուզության ծառայության կողմից։
5․ Ակնկալվող արդյունքը
Նախագծի ընդունման արդյունքում հնարավոր կլինի ապահովել ՀՀ արտաքին հետախուզության ծառայության կողմից իրականացվող ծրագրի գծով 2026 թվականի պետական բյուջեի կատարման բնականոն ընթացքը։
6․ ՀՀ պետական բյուջեում ծախսերի և եկամուտների փոփոխությունները
Նախագծի ընդունման արդյունքում ՀՀ պետական բյուջեի եկամուտների և ծախսերի ընդհանուր ծավալներում ավելացումներ կամ նվազեցումներ չեն նախատեսվում, քանի որ կարգավորումը վերաբերում է բացառապես նույն բյուջետային տարվա շրջանակներում վերաբաշխումների թույլատրելի սահմանաչափի փոփոխությանը:
7․ Կապը ռազմավարական փաստաթղթերի հետ
Նախագիծը բխում է Հայաստանի Հանրապետության կառավարության 2021–2026 թվականների գործունեության ծրագրի տրամաբանությունից։

